“Poštovani, kao studenti Univerziteta u Beogradu želimo da znamo kakav je Vaš stav po pitanju doktorata ministra finansija Siniše Malog“, glasila je mejl-anketa udruženja studenata “Jedan od pet miliona“ upućena profesoru Filološkog fakulteta Predragu Petroviću. On je poslao odgovor lascivne sadržine: “S*saj k*rac!“

-Sada ću da pokažem mejl koji je poslao Predrag Petrović, profesor sa Filološkog fakulteta. Ovaj čovek je stalni saradnik redakcije za kulturu RTS-a. Ovo je ono što mi plaćamo, ovo je osoba koju mi finansiramo. Ispod mog nivoa je da javno pročitam šta je on nama napisao putem mejla – rekao je na konferenciji za novinare jedan od studenata i člana udruženja “jedan od pet miliona“.

Izvor/intervju.rs

Biografija

Dr. Predrag Petrović rođen je 1975. godine u Užicu gde je završio osnovnu školu i gimnaziju. Diplomirao je na Katedri za srpsku književnost sa južnoslovenskim književnostima Filološkog fakulteta u Beogradu na kojoj radi kao vanredni profesor za užu naučnu oblast Srpska književnost, predmet Srpska književnost 20. veka.

Jula 2006. godine odbranio je magistarski rad „Poetika kratkog romana srpske avangarde” (mentor prof. dr Novica Petković). Decembra 2012. odbranio je doktorsku disertaciju „Enciklopedičnost kao poetički model romana Rastka Petrovića”.